Simon McBride

**Simon McBride** (født 1979) er en sanger og gitarist fra Belfast, Nord-Irland. 

Han har spilt med andre artister, inkludert Deep Purple og Snakecharmer, samt spilt inn og turnert med eget band. Han har også undervist ved BIMM Music Institute i Dublin.

Han ble annonsert som Deep Purples permanente erstatter for Steve Morse 16. september 2022, etter å ha vikariert for ham på konserter tidligere samme år.

## Karriere
McBride begynte å spille gitar da han var ni. – Jeg ble født inn i en rock'n'roll-familie og ble påvirket av musikken min far hørte på da jeg vokste opp. Han var og er fortsatt en fan av klassiske rockeband som Led Zeppelin, Deep Purple, Free osv. [...] Jeg var omtrent ni år gammel da jeg bare plukket den opp en dag, satte meg ned med en lærebok og begynte å lære noen akkorder.Som 15-åring vant han i 1993 magasinet *Guitarist* sin konkurranse «Young Guitarist of the Year» på Wembley Conference Center.

Mindre enn ett år senere ble McBride rekruttert av det Belfast-baserte metalbandet *Sweet Savage*, da deres originale gitarist, Vivian Campbell gikk videre til band som Dio, Def Leppard og Whitesnake. Han turnerte med bandet og spilte inn to album; *Killing Time* (1996) og *Rune* (1998).

Etter å ha forlatt Sweet Savage i 1998 begynte han å spille med Andrew Strong, kjent fra kultfilmen *[[The Commitments]]* (1991). Denne musikalske stilen var mer lik de rock- og bluesartistene som hadde inspirert McBride til å begynne å spille enn hva han spilte i tida med Sweet Savage. Han tilbragte seks år på turné med Strong før han satset på en solokarriere.

I årene før han gikk solo dannet McBride det gitarbaserte bandet Blind Friday i Belfast sammen med vokalist Robin Martin. De fikk med Marty McCloskey på trommer og Mark Adair på bass. Musikken deres beskrives som ekte rock, med minneverdige gitarlicks, dundrende trommer, drivende bass og lidenskapelig vokal. Tekstene dekker et bredt spekter av emner fra humoristiske til kontroversielle. Bandet fikk en rekke utstyrsavtaler med verdenskjente navn; PRS (Paul Reed Smith) gitarer, Gretsch trommer og Framus forsterkere. De ga ut sitt eneste album, «Wake Up», i 2007 før bandet ble oppløst.

I 2008 ga McBride ut sitt debutalbum, «Rich Man Falling», på Nugene Records—et boutique-selskap som spesialiserer seg på gitarister og bluesbaserte artister. Albumet inneholder covers av «Be My Friend» av Free og Jimi Hendrix-sangen "Power of Soul". 

På dette tidspunktet hadde han spilt support i Storbritannia og Irland for Jeff Beck, Joe Bonamassa og den amerikanske slidegitaristen Derek Trucks. Høsten 2010 turnerte han i Storbritannia som support for en av sine tidlige gitarhelter, Joe Satriani. I 2011 spilte han blant annet på store festivaler som *Glastonbury,* og han hadde spesielle gjesteopptredener på Don Aireys *Soul & Blues Festival* i 2011 og 2013.

Under en turné i Storbritannia i 2011 ble det gjort opptak på hvert av showene, noe som resulterte i McBrides tredje utgivelse; «Nine Lives» (Nugene Records) — navnet på albumet kom av at det består av ni live-innspillinger. Albumet inneholder også fire solo-akustiske spor, hvorav ett er en gjengivelse av tittelsporet til 2008-albumet «Rich Man Falling».

I 2012 ga han ut «Crossing The Line» (Nugene Records) et album med stort sett originale låter pluss Blood, Sweat & Tears-sangen «Go Down Gamblin». Albumet ble spilt inn i Belfast og Maryland, USA, og mikset i New York av Peter Denenberg. Dette albumet havnet på flere "best of" hitlister for 2012, inkludert hos det renommerte magasinet *Classic Rock*.

I 2016 erstattet McBride Micky Moody i klassisk-rockbandet *Snakecharmer*, bestående av tidligere Whitesnake-medlemmer. Han deltok på albumet «Second Skin» (2017) og har turnert med dem siden da.

I 2022 ble han annonsert som midlertidig erstatter for Steve Morse i Deep Purple, mens Morse hadde pause for å være med sin kreftsyke kone. Før dette hadde han allerede jobbet med Deep Purples keyboardist, Don Airey, på solo-turneene hans. 23. juli 2022 ble det kunngjort at Steve Morse permanent hadde forlatt bandet. "Jeg overleverer nå nøklene til hvelvet som gjemmer hemmeligheten om hvordan Ritchie (Blackmore) sin «Smoke on the Water»-intro ble spilt inn."

McBride ble formelt annonsert av Deep Purple som den permanente erstatteren for Morse 16. september 2022. Han ble dermed den fjerde faste gitaristen i bandet i løpet av dets 54-årige historie, etter Ritchie Blackmore, Tommy Bolin og Steve Morse.

## Utstyrsavtaler og undervisning
Som tenåringsgitarist fanget McBride oppmerksomheten til verdens ledende uavhengige gitarprodusent Paul Reed Smith. Som ''PRS Guitars''-godkjent artist har han reist til musikkarrangementer rundt om i Europa og til *The PRS Experience—*en årlig begivenhet ved PRS Guitars-fabrikken i Maryland, USA, hvor McBride har spilt sammen med navn som Santana og Buddy Guy. Han har også avtaler med produsentene av *Victory* forsterkere og *D'addario* strenger.

Han er gjestelærer ved Dublin-avdelinga til BIMM (Brighton Institute of Modern Music), og har også vært gjesteveileder ved International Guitar Foundation sommerskole og ved BIMM i Bristol.

## Utvalgt diskografi

### Soloutgivelser

### Som bandmedlem/studiomusiker

## Referanser


## Eksterne lenker

* Offisiell nettside